“ህዝባዊ አንድነትን የሚጎዱ  ሁኔታዎችን ፈጥኖ በማስተካከል  ስርዓቱን ማስቀጥል ይገባል” -አቶ ያለው አባተ  
“ህዝባዊ አንድነትን የሚጎዱ  ሁኔታዎችን ፈጥኖ በማስተካከል  ስርዓቱን ማስቀጥል ይገባል” -አቶ ያለው አባተ  የስራ አጥነት ፣ የመልካም አስተዳዳር ችግርና ህዝባዊ አንድነትን የሚጎዱ  ሁኔታዎችን ፈጥኖ በማስተካከል  ስርዓቱን ማስቀጥል እንደሚገባ የፌደሬሽን ምክርቤት አፈ ጉባኤ ገለጹ ።  በ12ኛው የብሄሮች፣ብሄረሰቦችና ህዝቦች ቀን በዓል አከባበር ላይ ተግኝተው የመክፈቻ ንግግር ያደረጉት የምክርቤቱ አፈ ጉባኤ አቶ ያለው አባተ እንዳስገነዘቡት፤በህዝቦች መፈቃቀድና የጋራ ውሳኔ የጸደቀው ህገመንግስት በበርካቶች መስዋዕትነት የተገኘ የድል ውጤት በመሆኑ ሁሉም ሊጠብቀው ይገባል ፡፡በስርዓታችን ላይ የተደቀኑትን የስራአጥነት ሆነ የመልካም አስተዳደር እጦት ሙስናና ብልሹ አሰራር እንዲሁም ህዝባዊ አንድነትን የሚጎዱ የተዛቡ አስተሳሰቦችና ተግባራትን በማስተካከል አገራዊ ራኢያችን ለማሳካት መረባረብ አለብን ነው ያሉት ፡፡በፌደሬሽን ምክርቤት የበዓሉ መሪ ቃል “በሕገ መንግስታችን የደመቀ ህብረ ብሔራዊነታችን ለህዳሴያችን” በሚል ቃል ሲወሰን ፤አገራችን አሁን ያለችበትን ነባራዊ ሁኔታ ብቻ ሳይሆን ወደፊት ልትደርስበት ያለመችውን ራኢ ማሳኪያ ማለት ነው ብለዋል ፡፡መሪ ቃሉ የሚያስተላልፈው መልዕክት ህብረ ብሄራዊ በሆነችው ሀገራችን በልዩነት ውስጥ የሚታዩ ውበትን አንድነቷ ደምቆ ሊታይ የቻለው በኢፌዲሪ ህገ መንግስት መሆኑንና እንደነታችንን መላው የሀገራችን ህዝቦች ለማረጋገጥ በሚያደርጉት ርብረብ የመዓዝን ድንጋይ መሆን ነው ሲሉም አብራርተዋል ፡፡የጋራ በዓላችን ሲከበር የተጀመሩ የልማት ስራዎችን በአጭር ጊዜ ውስጥ ለማጠናቀቅ ፣አዳዲስ የልማት ስራዎችን ለመቅረጽ ፣የቱሪዝምና የመስህብ ስራዎችን ለማስተዋወቅ ከፍተኛ አስተዋጽኦ እያደረገ መሆኑን አመልክተዋል ፡፡12ኛው ብሄሮች ፣ብሔረሰቦችና ህዝቦች በዓል በሰው ዘር መገኛ የሆነች በሉሲ መንደር በሚገኝበት በአፋር ክልል መከበሩ በዓሉ ልዩ ውበት፣ድምቀትና ትርጉምም እንደሚሰጠው አፈ ጉባኤው አስረድተዋል፡፡የዓፋር ብሄራዊ ክልላዊ መንግስትና የክልሉ ነዋሪዎች ለዚሁ በዓል ዝግጁ መሆናቸውን ካሳወቁበት ጊዜ አንስቶ ከፍተኛ ርብርብ በማድረግ ይኸው ያማረ በዓል አዘጋጅተዋል ብለዋል  ፡፡በክልሉ በተካሄዱት ሰሚሮች የአፋር ክልልም ለበዓሉ የሚያስፈልጉ መሰረተ ልማቶች በአጭር ጊዜ በማጠናቀቅ ከበዓሉ ትርፋቶች ተጠቃሚ እንዲሆኑ መቻሉን ጠቁመዋል  ፡፡እንደሚታወቀው ዓፋሮች የተለያ ቁሳዊ አሰራሮች፣ የመረጃ ልውውጥ፣ ባህላዊ ጋብቻ ስነ ስርዓቶች፣ ሌሎች ቁሳዊና መንፈሳዊ እሴቶች ባለቤቶች መሆናቸውን ጠቅሰዋል ፡፡በዓሉ የዓፋር ህዝብ በስፋት የሚተዋወቅበት የሌሎችም የሚያስተዋውቅበት እንደሚሆን እምነታቸውን ገልጸዋል ፡፡በበዓሉ ከተለያዩ የሀገራችን ብሄሮች፣ብሄረሰቦችና ህዝቦች የተወከሉ፣የመንግስት ከፍተኛ ባለስልጣናት፣የሱዳን፣የሶማሊያና የጁቡቲ አመራሮችና ሌሎች እንግዶች በተገኙበት ዛሬ ከሰዓት በፊት ተጠናቋል ፡፡